Maija Kristalinskaja

Maija Kristalinskaja (vene Майя Владимировна Кристалинская; 24. veebruar 1932 Moskva – 19. juuni 1985 Moskva) oli vene estraadilaulja.

Maija Kristalinskaja sündis Moskvas vene-juudi perekonnas. Tema juudi rahvusest isa Vladimir Kristalinski (1904–1972) oli pärit Valgevenest, vene rahvusest ema Valentina Kristalinskaja (sündinud Põtkina, 1911–1996) oli pärit Kasahstanist Pavlodarist.

Keskkooli lõpetamise järel 1950. aastal astus Maija Kristalinskaja Moskva Lennundusinstituuti. Instituudi lõpetamise järel suunati ta tööle Novosibirskisse Tškalovi-nimelisse tehasesse. Kuid varsti pöördus ta Moskvasse tagasi ja asus tööle ühes konstrueerimisbüroos.

1957. aastal sai ta VI ülemaailmse noorsoofestivali laureaadiks, kus ta esines isetegevusansambli koosseisus. 1960. aastal saavutas ta lauljana laiema tuntuse. 1966. aastal tunnistati ta televaatajate küsitluse järgi aasta parimaks estraadilauljatariks.

1961. aastal diagnoositi tal Hodgkini lümfoom.

1970. aastal sai Nõukogude Liidu Teleraadiokomitee esimeheks Sergei Lapin. Lapin oli antisemiitlike vaadetega, seetõttu sattus Kristalinskaja varsti "musta nimekirja" ning tema pääs teleekraanile keelustati. Tal oli võimalik esineda ainult väikelinnades ja rajoonikeskustes, suuremates linnades lubati tal kontserte anda harva.Майя Кристалинская Радио Шансон. Vaadatud 29. aprillil 2024

 Tunnustus 
Vene NFSV teeneline kunstnik (1974)

 Viited 

Kategooria:Venemaa lauljad
Kategooria:Nõukogude Liidu rahvakunstnikud
Kategooria:Novoje Donskoje kalmistule maetud
Kategooria:Sündinud 1932
Kategooria:Surnud 1985